
ΝΑΥΛΟΜΕΝΗ ΠΤΗΣΗ ΜΕ AEGEAN AIRLINES
 ΑΠΕΥΘΕΙΑΣ ΑΠΟ ΗΡΑΚΛΕΙΟ
ΒΙΕΝΝΗ/ΣΑΛΤΖΜΠΟΥΡΓΚ
ΔΙΑΡΚΕΙΑ:6 ΜΕΡΕΣ
ΑΝΑΧΩΡΗΣΗ: 23/12/26 – 28/12/26


1η  ΗΜΕΡΑ:ΗΡΑΚΛΕΙΟ – ΜΠΡΑΤΙΣΛΑΒΑ– ΒΙΕΝΝΗ – ΧΡΙΣΤΟΥΓΕΝΝΙΑΤΙΚΕΣ ΑΓΟΡΕΣ
Συγκέντρωση στο αεροδρόμιο και πτήση για Μπρατισλάβα.  Άφιξη και μεταφορά στο κέντρο της Βιέννης  για να ζήσουμε  την Χριστουγεννιάτικη εμπειρία στην πιο ζωντανή πόλη όσον αφορά τις Χριστουγεννιάτικες εκδηλώσεις. Το απόγευμά μας σήμερα θα είναι αφιερωμένο στις Χριστουγεννιάτικες αγορές, θα έχετε χρόνο να θαυμάσετε τα στολισμένα χριστουγεννιάτικα δέντρα, τη φάτνη, τα ζαχαρόσπιτα, το Καρουσέλ, το τρενάκι, τα δεκάδες μαγαζάκια με εορταστικά δώρα και το λούνα πάρκ, στους φαντασμαγορικά στολισμένους δρόμους όπου συναντάμε χαρούμενες μπάντες, άμαξες με άλογα,  άρωμα από ψημένα κάστανα, καβουρδισμένα αμύγδαλα και ζαχαρωμένα φρούτα, ξύλινοι πάγκοι με ντόπια προϊόντα και ζεστά ροφήματα, στολισμένοι δρόμοι, παραμυθένιες παραστάσεις και σκηνικά που συνθέτουν την πιο φημισμένη Χριστουγεννιάτικη αγορά της Ευρώπης και μας φέρνουν στο νου τη μαγεία της πρέσβειρας του χριστουγεννιάτικου πνεύματος. Μην παραλείψετε να δοκιμάσετε το γνωστό ζεστό κρασί Punch.Μεταφορά στο ξενοδοχείο. Το βράδυ  σας προτείνουμε μια βόλτα στη χριστουγεννιάτικα φωταγωγημένη πόλη. Θα περπατήσετε στο κέντρο, στην παλιά ελληνική συνοικία, όπου βρίσκονται τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα.



2η  ΗΜΕΡΑ: ΒΙΕΝΝΗ – ΞΕΝΑΓΗΣΗ ΠΟΛΗΣ
Πρωινό και αναχώρηση για την ξενάγηση της πόλης με τον τοπικό μας ξεναγό. Θα δούμε το ανάκτορο Mπελβεντέρε και θα περιηγηθούμε στην περίφημη δακτύλια λεωφόρο (RING) , όπου θα θαυμάσουμε τα πιο σημαντικά αξιοθέατα της Bιέννης, όπως το Δημοτικό Πάρκο, την Όπερα, το τετράγωνο των Mουσείων, την πύλη του Φραγκίσκου Iωσήφ, το Kοινοβούλιο, το Δημαρχείο, το παλιό Aνακτορικό Θέατρο, το Πανεπιστήμιο και την Εκκλησία του Tάματος, τη ΦωτίφKίρχε. Στη συνέχεια θα καταλήξουμε στον καθεδρικό ναό του Aγ. Στεφάνου και θα περιδιαβούμε την ιστορική συνοικία της ελληνικής παροικίας. Χρόνος ελεύθερος να περπατήσετε στην Κέρτνερστράσσε, να απολαύσετε έναν Βιεννέζικο καφέ ή μια ζεστή σοκολάτα σ’ ένα από τα πολλά, παλιά και διάσημα καφέ της πόλης όπως το  Central ή το Landtmann. Επιστροφή στο ξενοδοχείο. Απόγευμα ελεύθερο. 



3η  ΗΜΕΡΑ:ΒΙΕΝΝΕΖΙΚΑ ΔΑΣΗ - ΜΠΑΝΤΕΝ 
Πρωινό και επίσκεψη  στα περίχωρα της Bιέννης, τα περίφημα Bιεννέζικα Δάση. Πρώτα θα επισκεφθούμε το μοναστήρι του Τιμίου Σταυρού, το Xαϊλιγκενκρόιτς. Κατόπιν στην τοποθεσία Mάγιερλινγκ, θα δούμε το άλλοτε κυνηγετικό περίπτερο των Aψβούργων, γνωστό από τη θλιβερή ιστορία της αυτοκτονίας του πρίγκιπα Pοδόλφου, τελευταίου διάδοχου του Θρόνου και της MαρίαςBετσέρα. Τέλος θα κλείσουμε την εκδρομή μας στα προάστια της Βιέννης, με επίσκεψη και γνωριμία της γνωστής λουτρόπολης Mπάντεν , σημαντικό θέρετρο των Αψβούργων. Επιστροφή στην Βιέννη.




4η  ΜΕΡΑ: ΒΙΕΝΝΗ - ΣΑΛΤΣΜΠΟΥΡΓΚ
Πρόγευμα και αναχώρηση για την ημερήσια εκδρομή στο μαγευτικό Σάλτσμπουργκ, τη γενέτειρα πόλη του Μότσαρτ. Μετά από μία θαυμάσια διαδρομή, τμήμα της οποίας διέρχεται από την εντυπωσιακή περιοχή των Λιμνών της Salzkammergut, θα φτάσουμε στο γραφικό Σάλτσμπουργκ. Εδώ θα περάσουμε από τους κήπους του ανακτόρου Μίραμπελ και τον ποταμό Salzach. Διασχίζοντας τα σοκάκια της πόλης θα επισκεφτούμε  το σπίτι του Μότσαρτ. Κατόπιν θα περιηγηθούμε στο Δημαρχείο, τον Καθεδρικό Ναό της πόλης και το Αβαείο του Αγ. Πέτρου. Χρόνος ελεύθερος για καφέ και βόλτα στα γραφικά δρομάκια του ιστορικού κέντρου με τις μεσαιωνικές καμάρες και τις περίτεχνες προσόψεις. Όσοι επιθυμούν μπορούν να ανέβουν (με το τρενάκι) στο μεσαιωνικό κάστρο Hohensalzburg, που αποτελεί το βασικότερο αξιοθέατο της πόλης. Πρόκειται για το μεγαλύτερο και καλύτερα συντηρημένο κάστρο της κεντρικής Ευρώπης του 11ου αιώνα. Είναι το σήμα κατατεθέν της πόλης και φαίνεται κυριολεκτικά από παντού, εφόσον είναι χτισμένο στα 119 μέτρα, απ’ όπου και μπορείτε να θαυμάσετε την πόλη από ψηλά, το ποτάμι που τη διασχίζει και την ευρύτερη περιοχή των Άλπεων, με τις χιονισμένες κορυφές. Μαγευτική η εικόνα! Το βράδυ επιστροφή στη Βιέννη.

5η  ΜΕΡΑ: ΒΙΕΝΝΗ – ΕΛΕΥΘΕΡΗ ΗΜΕΡΑ
Πρόγευμα και ελεύθερος χρόνος τον οποίο μπορείτε να αξιοποιήσετε , απολαμβάνοντας μία ζεστή σοκολάτα (heisseschokolade) και δοκιμάζοντας την παραδοσιακή μηλόπιτα (apfelstrudel). Επίσης μπορείτε να ανέβετε στον Πύργο του Δούναβη με καταπληκτική θέα στην ευρύτερη περιοχή ή να νιώσετε παιδί στο ιστορικό Λούνα Παρκ Prater , με σήμα κατατεθέν την περίφημη  Ρόδα που επίσης προσφέρει απλόχερα την θέα στην πόλη.

6η  ΜΕΡΑ: ΒΙΕΝΝΗ – ΜΠΡΑΤΙΣΛΑΒΑ – ΠΤΗΣΗ ΓΙΑ ΤΟ ΗΡΑΚΛΕΙΟ
Πρωινό στο ξενοδοχείο μας και με τις καλύτερες εντυπώσεις από την όμορφη πρωτεύουσα της Αυστρίας, αναχωρούμε για την πρωτεύουσα της Σλοβακίας.Περιήγηση στην , Μπρατισλάβα και το Κάστρο της. Χρόνος ελεύθερος και μεταφορά στο αεροδρόμιο για την πτήση της επιστροφής. 

ΠΕΡΙΛΑΜΒΑΝΟΝΤΑΙ:
	· Δώρο το Σάλτζμπουργκ.
· Αεροπορικά εισιτήρια  Ηράκλειο – Μπρατισλάβα – Ηράκλειο με πτήσεις Aegean Airlines
· 1 αποσκευή 23 κιλών και μία χειραποσκευή 8 κιλών ανά άτομο.
· Φόροι αεροδρομίων.
· Μεταφορές από και προς τα αεροδρόμια
· 5 διανυκτερεύσεις στη Βιέννη  σε ξενοδοχείο 4* με πρωινό
· Επίσκεψη στις Χριστουγεννιάτικες αγορές της Βιέννης.
	· Ξενάγηση της Βιέννης
· Εκδρομή στα Βιεννέζικα Δάση και το Μπάντεν
· Ολοήμερη εκδρομή στο Σάλτσμπουργκ
· Περιήγηση στην Μπρατισλάβα
· Ελληνόφωνος συνοδός – Ξεναγός.
· Ταξιδιωτική ασφάλεια με επιπλέον παροχές.
· Ενημερωτικά έντυπα.
· Φ.Π.Α





ΔΕΝ ΠΕΡΙΛΑΜΒΑΝΟΝΤΑΙ:
· Είσοδοι μουσείων, ανακτόρων και στα διάφορα αξιοθέατα.
· Ό,τι αναφέρεται ως προαιρετικό ή προτεινόμενο και ό,τι ρητά δεν αναγράφεται στα περιλαμβανόμενα.

Σημείωση:  
Οι ξεναγήσεις, εκδρομές, περιηγήσεις είναι ενδεικτικές και δύναται να αλλάξει η σειρά που θα πραγματοποιηθούν.

	ΕΝΗΛΙΚΑΣ ΣΕ ΔΙΚΛΙΝΟ
	ΕΠΙΒ/ΥΝΣΗ ΜΟΝ/ΝΟΥ

